armvectores/hy_wikipedia_2023 huggingface dataset:
Լաուրից Տուկսեն

Լաուրից Տուկսեն (դան․՝ Laurits Tuxen, դեկտեմբերի 9, 1853(1853-12-09)[…], Կոպենհագեն, Դանիա - նոյեմբերի 21, 1927(1927-11-21)[…], Կոպենհագեն, Դանիա), դանիացի նկարիչ և քանդակագործ, Ռուսաստանի կայսր Ալեքսանդր III պալատական նկարիչը, Կոպենհագենի Գեղարվեստի ակադեմիայի պրոֆեսոր։


== Կյանք և ստեղծագործություն ==
Նկարչություն է սովորել Դանիայի գեղարվեստի թագավորական ակադեմիայում, որտեղ ուսանել է դանիական արվեստի դասականներից մեկի՝ Պեդեր Սևերին Կրոյերի հետ։ Ակադեմիայում ուսման ժամանակ նկարիչը իրեն դրսևորել է որպես շնորհալի աշակերտ։ 1870 թվականին առաջին անգամ այցելել է Սկագենում (հետագայում նա սերտորեն կապված է եղել Սկագենցի նկարիչների հետ), այնուհետև (1880-1890 թվականներին) շատ է ճանապարհորդել Եվրոպայում։ Այդ ճանապարհորդությունների ընթացքում նկարիչը նկարել է տարբեր թագավորական դեմքերի դիմանկարներ, օրինակ՝ Դանիայի թագավոր Քրիստիան IX-ի, Մեծ Բրիտանիայի Վիկտորիա թագուհին։ Նկարել է նաև և ռուսական թագավորական ընտանիքի անդամներին։ 1880-ական թվականներին եղել է Կոպեհագենի Ազատ գեղարվեստի դպրոցի առաջին ղեկավար, այդ դպրոցը ստեղծել են նկարիչների մի խումբ, որոնք զայրացած են Գեղարվեստի թագավորական ակադեմիայի խիստ դասավանդումից։ Կնոջ՝ Ուրսլիի, մահից հետո՝ 1901 թվականին, երկրորդ անգամ ամուսնացել է նորվեգացի Ֆրեդերիկ Տրեշոյի հետ և բնակվել է նրա հետ Յուտլանդիայի հյուսիսում գտնվող Սկագեն քաղաքում՝ տեղի նկարիչների գաղութում։ Վերադառնալով Կոպենհագեն, նկարիչը ամառային օրերը անց է կացրել Սկագենում, որտեղ նրան գրավել է տեղի բնապատկերները, այգու ծաղիկները, նկարել է իր ընկերների և ընտանիքի անդամների դիմանկարները։ Նկարել է նաև կտավներ գեղանկարչության պատմական թեմաներով։ Թաղված է Կոպենհագենի արևմտյան գերեզմանոցում։


== Պատկերսարահ ==

		
		
		
		
		
		
		
		
		
		
		
		
		
		


== Ծանոթագրություններ ==
Վոլգովերխովե

Վոլգովերխովե (ռուս.՝ Волговерховье), գյուղ Ռուսաստանի Տվերի մարզի Օստաշկովսկի շրջանի կազմում։
Բնակչությունը 2008 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիրոր

Սիրոր  (իտալերեն՝ Siror), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 1269 մարդ (2008), բնակչության խտություն՝ 17 մարդ/կմ²։ Զբաղեցնում է 75 կմ² մակերես։ Փոստային ինդեքս՝ 38054։ Հեռախոսային կոդ՝ 0439։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0439 62800


== Արտաքին հղումներ ==
Պաշտոնական կայք (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Վանդիեր

Վանդիեր (ֆր.՝ Vendières), համայնք Ֆրանսիայի Պիկարդիա մարզի Էնա գավառում։ Մտնում է Էսոմ սյուր Մարն կանտոնի կազմի մեջ։ Հանդիսանում է Շատո Տերրի շրջանի կոմունա։
Համայնքի INSEE կոդ՝ 02777։


== Բնակչություն ==
Համայնքի բնակչությունը 2010 թվականին կազմում էր 153 մարդ։


== Տնտեսություն ==
2010 թվականի տվյալներով՝ աշխատունակ տարիքի 102 մարդկանցից (15-64 տարեկան) 79-ը տնտեսապես ակտիվ էին, 23-ը՝ ոչ ակտիվ (ակտիվության ցուցանիշը՝ 77,5 %, 1999 թվականին եղել է 71,8 %)։ 79 աշխատունակ բնակիչներից 75-ը աշխատում էին (46 տղամարդ և 29 կին), անաշխատանք էին 4-ը (1 տղամարդ և 3 կին)։ 23 անգործունակ մարդկանցից 4-ը աշակերտներ կամ ուսանողներ էին, 9-ը՝ թոշակառու, 10-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ – Վանդիեր (ֆր.)
Մայսկոե (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ ՄայսկոեՄայսկոե (ռուս.՝ Майское), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալվանիկալա (գետակ)

Անվան այլ կիրառումների համար տե՛ս՝ Ալվանիկալա (այլ կիրառումներ)Ալվանիկալա, գետակ Ճորոխի համակարգում՝ նրա ստորին հատվածի շրջանում։ Ոռոգելով Լիվանայի դաշտի համանուն գյուղի հանդամասերը՝ աջից միանում է Ճորոխին։


== Ծանոթագրություններ ==
Ալեքսեյ Գուշչին

Ալեքսեյ Անատոլևիչ Գուշչին (ռուս.՝ Алексей Анатольевич Гущин, հոկտեմբերի 21, 1971(1971-10-21), Մոսկվա, ԽՍՀՄ), խորհրդային և ռուսական ֆուտբոլիստ։ ԽՍՀՄ սպորտի վարպետ (1990)։


== Կենսագրություն ==
ԲԿՄԱ-ի ՄՊՄԴ-ի սան է։ Առաջին մարզիչը եղել է Նիկոլայ Կոզլովը։ 1989-1995 թվականներին խաղացել է ԲԿՄԱ-ում, որի հիմնական թիմի կազմում անցկացրել է 66 խաղ։
1994 թվականի հունիսին ենթարկվել է ավտովթարի, ստացել է ոտքի կոտրվածք և բաց է թողել 10 ամիս։
Բարձրագույն դիվիզիոնում հանդես է եկել նաև «Դինամո» (Մոսկվա) (1996) և «Ռոստսելմաշ» (1997—1999) ակումբներում։ Կարիերան ավարտել է առաջին դիվիզիոնի «Տորպեդո-ԶԻԼ» (2000) և Աստրախանի «Վոլգար-Գազպրոմ» (2001) ակումբներում։
2007 թվականի տվյալներով՝ կարիերան վարտելուց հետո զբաղվել է բիզնեսով։


== Ձեռքբերումներ ==
Մեկ անգամ ընդգրկվել է «33 լավագույնների» ցանկում — № 3 1992 թվականին։
1991 թվականի աշխարհի երիտասարդական (մինչև 20) առաջնության բրոնզե մեդալակիր ԽՍՀՄ-ի երիտասարդական հավաքականի կազմում (անցկացրել է երեք խաղ):
1990 թվականի Եվրոպայի առաջնության հաղթող ԽՍՀՄ-ի պատանեկան (մինչև 18) հավաքականի կազմում։


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Վլադիմիր Ֆրիչե

Վլադիմիր Ֆրիչե (ռուս.՝ Влади́мир Макси́мович Фри́че, հոկտեմբերի 15 (27), 1870, Մոսկվա, Ռուսական կայսրություն - սեպտեմբերի 4, 1929(1929-09-04), Մոսկվա, ԽՍՀՄ), խորհրդային գրականագետ և արվեստաբան։ ԽՍՀՄ ԳԱ ակադեմիկոս (1929 թվական)։ ԽՄԿԿ անդամ 1917 թվականից։ Ղեկավարել է Լեզվի և գրականության ինստիտուտը (1922 թվականից), Կարմիր պրոֆեսուրայի ինստիտուտի և Կոմունիստական ակադեմիայի գրականական բաժինները, խմբագրել «Գրականություն և մարքսիզմ» («Литература и марксизм», 1928-1929 թվականներ), «Կնիք և հեղաշրջում» («Печать и революция», 1929 թվական) ամսագրերը, «Գրական հանրագիտարանը» («Литературная энциклопедия», 1929 թվական)։ «Ակնարկներ արևմտաեվրոպական գրականության պատմության» (1908 թվական), «Ֆրեյդիզմը և արվեստը» (1925 թվական), «Արվեստի սոցիոլոգիան» (1926 թվական), «Արվեստագիտության պրոբլեմները» (1930 թվական) և այլ աշխատություններում, հենվելով առավելապես Դ․ Պլեխանովի գեղագիտական հայացքների վրա, Ֆրիչեն ձգտել է զարգացնել գրականական և արվեստի պատմության մատերիալիստական ըմբռնումը (ընդ որում՝ գռեհիկ սոցիոլոգիզմի ոգով)։


== Ծանոթագրություններ ==


== Արտաքին հղումներ ==
Մահախոսականը Գրական հանրագիտարանում
Ինքնակենսագրություն
Մեծ փոքր ստեր

«Մեծ փոքր ստեր» (անգլ.՝ Big Little Lies), HBO ընկերության կողմից արտադրված դրամատիկական հեռուստասերիալ։ Հիմնված է Լիանա Մորիարթիի համանուն վեպի վրա։ Սերիալը բաղկացած է յոթ դրվագներից։ Սերիալի ռեժիսորն է Ժան-Մարկ Վալեն։ Նկարահանումները սկսվել են 2016-ի հունվարից, առաջին թիզեր-թրեյլերը ներկայացվել էր նույն տարվա հոկտեմբերին։ Սերիալի պրեմիերան տեղի է ունեցել 2017 թվականի փետրվարի 19-ին։
Թեև ի սկզբանե սերիալը նախատեսվում էր լինել կարճ, 2017-ի դեկտեմբերի 8-ին HBO-ն հայտարարեց որ աշխատում է երկրորդ եթերաշրջանի վրա։


== Սյուժե ==
Դպրոցում բարեգործական պարահանդեսի ժամանակ սպանություն է տեղի ունենում, բայց զոհի անունը հայտնի չէ։ Սերիալը պատմում է այս դեպքին նախորդող մի քանի ամիսների և 5 ընտանիքների մասին, որոնք երեխաները մի դասարանում են սովորում։ Այս 5 ընտանիքներն էլ խորհրդավոր կերպով կապ ունեն սպանության հետ…


== Քննադատություններ ==
«Մեծ փոքր ստեր» սերիալը ստացել է դրական արձագանքներ քննադատների կողմից։ Rotten Tomatoes կայքում սերիալը շարունակում է 88% «թարմությունը» պահպանել, ինչը հիմնված է 65 քննադատների կարծիքների վրա միջին վարկանիշով 7,5/10: Metacritic կայքում սերիալի վարկանիշը կազմում է 75 միավոր 100-ից, որ հիմնված է 42 «ընդհանուր առմամբ դրական» կարծիքների վրա։


== Ծանոթագրություններ ==
Սոմանո

Սոմանո (իտալ․՝Somano), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 386 մարդ (2008 թվականի տվյալներով)։ Բնակչության խտությունը 35 մարդ/կմ²։ Տարածքը՝ 12 կմ²։ Փոստային ինդեքս՝ 12060։ Հեռախոսային կոդ՝ 0173։
Բնակավայրի հովանավորն է համարվում սուրբ Լուկան։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռոխոս` 0173 730101


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Home (երգ, Մայքլ Բուբլե)

«Home», կանադացի երգիչ Մայքլ Բուբլեի երգը, թողարկվել է 2005 թվականի մարտի 28-ին։ Այն Բուբլեի ստուդիական It's Time ալբոմի երկրորդ սինգլն է։ Երգը գրվել է Բուբլեի, Ալան Չենգի և Էմի Ֆոսթեր-Ջիլիեսի կողմից։


== Երգացանկ ==
UK CD single #1 (Debut release)"Home" (U.K. Ռադիո միքս - 3։23
"Home" (Ալբոմային տարբերակը) - 3։45UK CD single #2 (դեբյուտային թողարկում)"Home" (U.K. Ռադիո միքս) - 3։23
"Home" (Ալբոմային տարբերակը) - 3։45
"Nice N'Easy" - 4։11
"Home" (Տեսահոլովակը) - 3։54UK CD single (Երկրորդ թողարկումը)"Home" (Ալբոմային տարբերակը) - 3։45
"Song For You" (Քրիս Բոտի) - 3։12


== Վարկանշային աղյուսակ ==


== Մրցանկաներ ==


== Ծանոթագրություններ ==
Օլգա Օսիպյան

Օլգա Օսիպյան (հայերեն՝ Օլգա Օսիպյան, սեպտեմբերի 2, 1995(1995-09-02), Հայաստան), հայ ֆուտբոլիստուհի, հարձակվող։ Հանդես է գալիս Հայաստանի ազգային հավաքականում և ուկրաինական «Արևածագ» ակումբում։


== Կենսագրություն ==
2014 թվականին Ռուսաստանում հանդես է եկել Մորդովոչկա ակումբում (Սարանսկ)։ Ռուսաստանի բարձրագույն խմբում առաջին խաղը խաղացել է 1994 թվականի ապրիլի 13-ին «Ռյազան-ՎԴՎ» ակումբի հետ` 82-րդ րոպեին փոխարինելով Անաստասիա Խավանսկայային։ Ընդամենը ռուսական ակումբի կազմում խաղացել է բարձրագույն խմբի 3 հանդիպում և բոլորում փոխարինման է դուրս եկել։
2015-2018 թվականներին խաղացել է ղազախական «Կոկշե»/«Օկժետպես» ակումբում։ Դարձել Է Ղազախստանի ազգային առաջնության արծաթե (2017, 2018) և բրոնզե (2015) մրցանակակիր, 2015 թվականի Ղազախստանի Գավաթի եզրափակիչի մասնակից։ 2015 թվականին իր առաջին մրցաշրջանում անցկացրել է 13 հանդիպում և Ղազախստանի բարձրագույն լիգայում խփել է 5 գոլ։ 2017 թվականին առաջնության ռմբարկուների մրցաշարում զբաղեցրել է երրորդ տեղը` 13 գոլով։ 2018 թվականին ճանաչվել է առաջնության լավագույն հարձակվող։
2019 թվականի գարնանը տեղափոխվել է ուկրաինական «Արևածագ» ակումբ։ Ուկրաինայի առաջնությունում առաջին հանդիպումը կայացել է 2019 թվականի ապրիլի 14-ին «Լադոմիր» ակումբի (Վլադիմիր-Վոլինսկի) դեմ և նույն խաղում խփել է իր առաջին գոլը` իրացնելով 11 մետրանոց հարվածներ։ 2018-2019 մրցաշրջանի գարնանային հատվածում անցկացրել է 7 հանդիպում, խփել է 4 գոլ և դարձել առաջնության բրոնզե մեդալակիր։
Հանդես է եկել Հայաստանի երիտասարդական և պատանեկան հավաքականներում։ 2011-2012 թվականներին Հայաստանի ազգային հավաքականի կազմում անցկացրել է 8 հանդիպում` Եվրոպայի 2013 թվականի առաջնության ընտրական մրցաշարում, ապա երկար տարիներ հավաքականը չի գումարվել։ Թիմի վերստեղծումից հետո 2020 թվականի մարտին շարունակել է ելույթները։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
wfpl.com.ua կայքի էջը
Սալեմ շրջան (Նյու Ջերսի)

Սալեմ շրջան (անգլ.՝ Salem County), ԱՄՆ Նյու Ջերսի նահանգի 21 վարչական միավորներից մեկը։ Ընդհանուր տարածությունը 875 կմ² է, բնակչությունը՝ 66.083 մարդ (2010 թ. տվյալներով)։ Շրջկենտրոնն է Սալեմ բնակավայրը։ Կազմավորվել է 1694 թ.։
Ալի Տերմե

Ալի Տերմե (իտալերեն՝ Alì Terme, սից.՝ Alì Marina), կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 2565 մարդ, բնակչության խտությունը կազմում է 428 մարդ/կմ²։ Զբաղեցնում է 6 կմ² մակերես տարածք։ Փոստային ինդեքսն է՝ 98021։ Հեռախոսային կոդը՝ +39 00942։
Քաղաքի հովանավորն է համարվում սուրբ Ռոխը։ Տոնը նշվում է օգոստոսի 16-ին։


== Արտաքին հղումներ ==
Բնակավայրի պաշտոնական կայք (իտալ.)
Լոսվիդո (լիճ)

Լոսվիդո (բելառուս․՝ Лосвіда), լիճ Վիտեբսկի մարզի Գորոդոկսկի շրջանում։ Գտնվում է Կորոդկայից 7 կմ հարավ՝ Բոլշոյե Լոսվիդո, Մալոյե Լոսվիդո և Բատալի գյուղերի մոտ։ Հարավային ափին կա հուշարձան, որը նվիրված է սովետական զինվորներին։


== Նկարագրություն ==
Ավազանի մակերեսը 11,42 կմ² է, ջրահավաքի մակերեսը 107 կմ², առավելագույն խորությունը 20,2 մետր է, ջրափնյա գծի երկարություն 25,6 կմ է։
Լիճը դանդաղ հոսող է։ Լոսվիդայի մեջ թափվում են Չերնիցա գետը և մի քանի առվակներ, այնտեղից սկիզբ է առնում վտակ, որը թափվում է Ցիգանովո լիճը, որը իր հերթին կապված է Խրապովլյանկա գետի հետ։


== Բուսականություն ==
Ափերը ծածկված են եղեգով, 15-150 մետր լայնությամբ։ Ֆիտոպլանկտոնն ունի 58 տեսակի մամուռ։ Լճում հանդիպում են Բելառուսի համար հազվագյուտ տեսակներ, ինչպիսինն են ծովային նայադա, փոքր նայադա և այլն։


== Կենդանի աշխարհ ==
Լճի կենդանական պլանկտոնն ունի 34 տարատեսակ։ Կենդանական բենտոսը 68։ Ձկներից տարածված են բրամը, շիղաձուկը, մանրաձուկ, օձաձուկ, գայլաձուկ, շերեփաձուկ, յազ, մանրածածան, պերկես, գուստերա, կարմրալողաթևիկ , սպիտակաձուկ։


== Արտաքին հղումներ ==
Լոսվիդո լիճը Archived 2015-06-10 at the Wayback Machine.


== Գրականություն ==
Витебск: Энциклопедический справочник / Гл. редактор И. П.Шамякин. — Мн.: БелСЭ им. П. Бровки, 1988. — 408 с. — 60 000 экз.


== Ծանոթագրություններ ==
Արս

Արս, գյուղ Արևմտյան Հայաստանում, Բիթլիսի վիլայեթի Խուլփի գավառակում։
XIX դարի վերջերին ունեցել է 20 տուն հայ բնակիչ։ Բնակիչների մի մասը ոչնչացվել է 1915 թվականի Մեծ եղեռնի ժամանակ, իսկ մյուս մասը տարագրվել են տարբեր երկրներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Վեներա (ֆիլմ)

Վեներա (անգլ.՝ Venus), բրիտանական գեղարվեստական ֆիլմը նկարահանվել է 2006 թվականին, ամերկացի ռեժիսոր Ռոջեր Միչելի կողմից։ Գլխավոր դերերում խաղում  էին Պիտեր Օ'Թուլը, ութ անգամ առաջադրված  «Օսկար» մրցանակի և տասնմեկ՝ «Ոսկե գլոբուսի», ինչպես նաև Ռեսլի Ֆիլիպսը։ Դա Օ'Թուլի վերջին գլխավոր դերն էր։


== Սյուժե ==
Ֆիլմի սյուժեն պտտվում է տարեց Մորիսի շուրջը (Պիտեր Օ'Թուլ), ով իր օրերը անցկացնում է նախկին գործընկեր Յանի (Լեսլի Ֆիլիպս) հետ։ Ջեսին (Ջոդի Ուիտաքեր) հանկարծակի այցելում է Յանի զարմուհուն՝ խաթարելով թատերական կյանքի երկու վետերանների անդորրը։ Մորիսը հասկանում է, որ Ջեսին նրան դուր է գալիս։ Նա Ջեսիին հրավիրում է Լոնդոնի ազգային պատկերասրահ, վերջին անգամ տեսնելու «Հայելիով Վեներան» (Դիեգո Վելասկեսի կտավը)։ Մինչ ուղևորվելը Մորիսի մոտ հայտնաբերում են շագանակագեղձի քաղցկեղ վերջին փուլով...


== Դերերում ==


== Մրցանակներ և անվանակարգեր ==
Ֆիլմը մեծ ուշադրություն գրավեց համաշխարհային կինոքննադատների կողմից և ստացավ մրցանակների շարք.

2006 թվական՝ հինգ անվանակարգային մրցանակ բրիտանական անկախ ֆիլմ. լավագույն տղամարդկային դեր (Պիտեր Օ’Թուլ), երկրորդ պլանի լավագույն տղամարդկային դեր (Լեսլի Ֆիլիպս. միակ մրցանակ), երկրորդ պլանի լավագույն կանացի դեր (Վանեսա Ռեդգրեյվ), հեռանկարային նորեկ (Ջոդի Ուիտաքեր), լավագույն սցենարիստ (Խանիվ Կուրեյշի)։
2006 թվական՝ երեք անվանակարգային մրցանակ «Սպուտնիկ» (ռուս.՝ «Спутник»). լավագույն ֆիլմ, լավագույն տղամարդկային դեր (Պիտեր Օ’Թուլ), լավագույն կանացի դեր (Ջոդի Ուիտաքեր)։
2007 թվական՝ անվանակարգային մրցանակ «Ոսկե գլոբուս». լավագույն տղամարդկային դեր (Պիտեր Օ’Թուլ)։
2007 թվական՝ անվանակարգային մրցանակ ԱՄՆ-ի կինեդերասանների գիլդիա. լավագույն տղամարդկային դեր (Պիտեր Օ’Թուլ)։
2007 թվական՝ երկու անվանակարգային մրցանակ BAFTA. լավագույն տղամարդկային դեր (Պիտեր Օ’Թուլ), երկրորդ պլանի լավագույն տղամարդկային դեր (Լեսլի Ֆիլիպս)
2007 թվական՝ անվանակարգային մրցանակ «Օսկար». լավագույն տղամարդկային դեր (Պիտեր Օ’Թուլ)։


== Ծանոթագրություններ ==


== Արտաքին հղումներ ==
«Վեներա (ֆիլմ)»(անգլ.) ֆիլմը Allmovie կայքում:
«Վեներա (ֆիլմ)»(անգլ.) ֆիլմը Metacritic կայքում:
Venus director talks of talent and O'Toole
Բարգուշատի լեռներ

Բարգուշատի լեռներ, Բարգուշատի լեռնաշղթա, Բարգուշետ, Բարկուշատի լեռնաշղթա, Բերգուշատ, Բերգուշետի լեռնաշղթա, լեռնաշղթա Հայաստանի Սյունիքի մարզում, Զանգեզուրի լեռների արևելյան ճյուղավորությունը, կազմում է Որոտանի, Ողջիի և Գեղիի գետերի ջրբաժանը։ Երկարությունը՝ շուրջ 70 կմ, լայնությունը՝ 15-26 կմ։ Առավելագույն բարձրությունը։ Առավելագույն բարձրությունը Արամազդ լեռն է (3399 մ)։ 
Լանջերը կտրտված են Որոտանի և Գեղիի վտակների Գայլաձորի կիրճը խոր (մինչև 800 մ) հովիտներով։ Ծալքաբեկորավոր լեռնաշղթա է։ Գիրաթաղ-Սվարանց գետահովիտներով բաժանվում է արևմտյան և արևելյան մասերի։ Արևմտյան մասը բարձրադիր հորստաձև բեկոր է՝ կազմված պալեոզոյի փոխակերպային, նստվածք, և էոցենի հրաբխածին-նստվածքային ապարներից, գրանիտոիդային ներժայթուքներից։ Այստեղ են գտնվում Գեղաքար (3343 մ), Քառկատար (3270 մ), Երկաթասար (3227 մ) լեռնագագաթները։
Արևելյան մասը՝ Սուսանասարը, համեմատաբար ցածրադիր է, միաթեք՝ կազմված յուրայի ու կավճի հրաբխածին ապարներից։ Կան երկաթի, պղնձի, մոլիբդենի, ոսկու, մանգանի, տիտանի, բազմամետաղային հանքավայրեր, շինանյութեր, հանք, ջրերի ելքեր։ Հանքավայրերի մի մասն ունի արդյունաբերական նշանակություն։ Բարգուշատի լեռնաշղթան ակտիվ երկրաշարժամետ շրջան է։ Կլիման բարեխառն է, բարձրադիր գոտում՝ ցուրտ լեռնային, տարեկան տեղումները՝ 500-800 մմ։ Ձմռանը բնորոշ է կայուն ձնածածկույթը։ Լանջերն անտառածածկ են, բարձրադիր գոտում՝ մերձալպյան և ալպյան մարգագետիններ։


== Ծանոթագրություններ ==
Հայ կաթողիկե Զվարթնոց վարժարան

Հայ կաթողիկե Զվարթնոց վարժարան, հիմնվել է 1965 թվականին, Հալեպում։ Ունի մանկապարտեզ, նախակրթարան։ Աշակերտների թիվը՝ 496 (1995 թվականի տվյալով)։ Պատկանում է Անարատ հղության հայ քույրերի միաբանությանը, ապահովել նպաստով, հագուսով և այլն։
Գայ Ֆոքսի գիշերը

Գայ Ֆոքսի գիշերը (անգլ.՝ Guy Fawkes' Night), նաև հայտնի է որպես Խարույկների գիշեր (անգլ.՝ Bonfire Night) և Հրավառության գիշեր (անգլ.՝ Fireworks Night), ամենամյա ավանդական տոնակատարություն (սակայն ոչ պաշտոնական) Մեծ Բրիտանիայում նոյեմբերի 5-ի գիշերը։


== Պատմական համատեքստ ==
Այդ գիշերը՝ Հելոուինից հինգ օր հետո, նշվում է Վառոդի դավադրության ձախողումը, երբ 1605 թվականի նոյեմբերի 5-ին մի խումբ կաթոլիկ դավադիրներ փորձել են պայթեցնել Մեծ Բրիտանիայի պառլամենտի շենքը Լոնդոնում բողոքական Հակոբ Ա թագավորի գահակալական խոսքի ժամանակ, երբ նրանից բացի Լորդերի պալատի շենքում ներկա կլինեին խորհրդարանի երկու պալատների անդամներն ու երկրի դատական իշխանության վերադասի ներկայացուցիչները։
Գայ Ֆոսքը փորձել է պայթեցնել Վեստմինստերյան պալատի նկուղում գտնվող վառոդով տակառներ։ Սակայն մասնակիցներից մեկը թագավորական լորդ Ուիլյամ Փարքերին՝ Մոնթիգլայի չորրորդ բարոնին, զգուշացրել է սպասվող պայթյունի մասին և ասել, որ նա հաջորդ օրը չգնա պալատի շենքը։ Իսկ բարոնը որոշել է փրկել ոչ միայն իր, այլ նաև թագավորական ընտանիքի անդամերի կյանքը։ Նա զգուշացրել է թագավորին, և հաջորդ օրը Գայ Ֆոքսը ձերբակալվել է ու տեղափեխվել Թաուեր։


== Ավանդույթ ==

Միացյալ Թագավորությունում Գայ Ֆոքսի գիշերը հրավառություն են անում և վառում խարույկներ, որոնց վրա այրում են Գայ Ֆոքսի խրտվիլակը։ Իսկ երեխանները նախօրոք հավաքում են կոպեկներ «լավ տղա Գայի համար», որպեսզի պայթուցիկ գնեն։
Մեծ Բրիտանիայից բացի Գայ Ֆոքսի գիշերը նշվում է նաև նրա մի քանի նախկին գաղութներում՝ Նոր Զելադիայում, Հարավային Աֆրիկայում, Կանադայի Նյուֆաունդլենդ և Լաբրադոր նահանգում, Բրիտանական Կարիբյան կղզիների մի մասում և Ավստրալիայում
Գայ Ֆոքսի գիշերվա հետ կապված է «V նշանակվում է Վենդետտա» կոմիքսը, ինչպես նաև դրա էկրանավորումը։


== Ծանոթագրություններ ==
Նեչաևկա (գյուղ, Բուրինի շրջան)

Անվան այլ կիրառումների համար տե՛ս՝ ՆեչաևկաՆեչաևկա (ուկրաիներեն՝ Нечаївка), գյուղ Ուկրաինայի Սումիի մարզի Բուրինի շրջանում։
2001 թվականի տվյալներով Նեչաևկա գյուղում բնակվում էր 255 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոսուս դի Կալադասի գավառ

Պոսուս դի Կալադասի (պորտ.՝ Microrregião de Poços de Caldas) գավառ Բրազիլիայում, մտնում է Մինաս Ժերայս նահանգի մեջ։ Մտնում է Ագլոմերացիա նահանգի Բելու Օրիզոնտի մարզի մեջ։ Բնակչությունը կազմում է 338 261 մարդ 2006 թվականի տվյալով։ Զբաղեցված տարածքը 4631,968  կմ²։ Բնակչության խտությունը 73,0  մարդ/կմ²։


== Վիճակագրություն ==
Համախառն ներքին արտադրանքը կազմել է 2 964 111 456,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 9 154,27 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,813։


== Գավառի կազմ ==
Գավառի կազմի մեջ են մտնում հետևյալ համայնքները.

Ալբերտինա
Անդրադաս
Օրու Ֆինու
Միրավալ Կաբարդես

Միրավալ Կաբարդես (ֆր.՝ Miraval-Cabardès), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 45 մարդ, բնակչության խտությունը` 3.70 մարդ/կմ²։ Բնակավայրը զբաղեցնում է 12.16 կմ² տարածք։


== Աշխարհագրություն ==
Գտնվում է Փարիզ քաղաքից 610 կմ հարավ, Մոնպելիե քաղաքից` 130 կմ արևմուտք, Կարկասոն քաղաքից` 19 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 26 աշխատունակ (15-64 տարեկան)  բնակիչ, որոնցից ակտիվ էին 18-ը, իսկ ոչ ակտիվները` 8։ Ակտիվության ցուցանիշը կազմում է 69,2 %։ 18 աշխատունակ մարդկանցից աշխատել է 15 անձ (8 տղամարդ և 7 կին)։ Գործազուրկ են եղել 3 անձ (2 տղամարդ և 1 կին)։ 8 անաշխատունակներից 2-ը եղել են աշակերտներ կամ ուսանողներ, 5-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սուլիվան շրջան (Նևադա)

Սուլիվան շրջան (անգլ.՝ Sullivan County), ԱՄՆ Նևադա նահանգի 10 վարչական միավորներից մեկը։ Ընդհանուր տարածությունը 1.391 կմ² է, բնակչությունը՝ 43.742 մարդ (2010 թ. տվյալներով)։ Շրջկենտրոնն է Նյուպորտ բնակավայրը։ Կազմավորվել է 1827 թ.։
(7356) Կասագրանդե

(7356) Կասագրանդե (անգլ.՝ Casagrande), աստերոիդ աստերոիդների հիմնական գոտում։ Հայտնաբերվել է 1995 թվականի սեպտեմբերի 27-ին Սանտա Լյուչիա Ստրոնկոնե աստղադիտարանի կողմից Ստրոնկոնեյում։
Միջին հեռավորությունը Արեգակից կազմում է 2,612786 ա. մ., առավելագույնը մոտենում է 2,258 ա. մ. հեռավորության վրա և հեռանում 2,9676 ա. մ.։ Արեգակի շուրջ մեկ ամբողջական պտույտ է կատարում 1542,6 երկրային օրվա ընթացքում, իր ուղեծրով շարժվելով միջինում 0,233372 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7356) Կասագրանդե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոգորելոե (գյուղ, Վոլչանսկի շրջան)

Անվան այլ կիրառումների համար տե՛ս՝ ՊոգորելոեՊոգորելոե (ուկրաիներեն՝ Погоріле), գյուղ Ուկրաինայի Խարկովի մարզի Վոլչանսկի շրջանում։ Հիմնադրվել է 1710 թվականին։
2001 թվականի տվյալներով Պոգորելոե գյուղում բնակվում էր 27 մարդ։ Բնակավայրը զբաղեցնում է 0,338 կմ² տարածք։ Բնակչության խտությունը կազմում էր 79,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիգանդա համայնք

Կիգանդա համայնք (Ֆրանսերեն՝ Commune de Kiganda), մեկն է Բուրունդիի Հանրապետության 117 համայնքներից։ Մտնում է Մուրամվյա շրջանի մեջ՝ որպես համայնք։ Այն Մուրամվյա շրջանի հինգ համայնքներից մեկն է։


== Աղբյուրներ ==
Ալիմամեդ ղշլաղ

Ալիմամեդ ղշլաղ, գյուղ, Երևանի նահանգի Նախիջևանի գավառում։ Գտնվում էր Նախիջևան գետի ակունքներում։
1973 թ.-ին ուներ 20 ադրբեջանցի բնակիչ։
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Կորեինո

Կորեինո (ռուս.՝ Кореино), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կավեդինե

Կավեդինե (իտալերեն՝ Cavedine), կոմունա Իտալիայի Տրենտինո Ալտո Ադիջե մարզի Տրենտո գավառում։
Բնակչությունը կազմում է 2729 մարդ։ Բնակչության խտությունը՝ 72 մարդ/կմ²։ Տարածքը՝ 38 կմ²։ Փոստային ինդեքս՝ 38073։ Հեռախոսային կոդ՝ 0461։


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Ագնեսա Շահնազարյան

Ագնեսա Կոնստանտինի Շահնազարյան (մարտի 17, 1980(1980-03-17), Նոյեմբերյան, Հայկական ԽՍՀ, ԽՍՀՄ), հայ դերասանուհի։ Վանաձորի Հովհաննես Աբելյանի անվան պետական դրամատիկական թատրոնի տնօրեն (2016)։
Արձակագիր Նելլի Շահնազարյանի դուստրն է։


== Կենսագրություն ==
Ագնեսա Շահնազարյանը ծնվել է 1980 թվականին Հայաստանի Նոյեմբերյան քաղաքում։ Մինչև 16 տարեկանն ապրել է Վանաձորում, սովորել և ավարտել է Վանաձորի թիվ 22 միջնակարգ դպրոցը, 2000 թվականին ավարտել է Երևանի թատրոնի և կինոյի պետական ինստիտուտը։ 2000-2011 թվականներին եղել է Երևանի Գաբրիել Սունդուկյանի անվան ազգային ակադեմիական թատրոնի դերասանուհի։ 2004-2009 թվականներին պայմանագրային կարգով աշխատել է «Արմենիա» հեռուստաընկերությունում` որպես «Բարի լույս, հայեր», «Հեռուստախոհանոց» և «Բարի գիշեր» հեռուստանախագծերի կազմակերպիչ-ղեկավար։ 2009-2011 թվականներին եղել է մոսկովյան «Բերգ Սաունդ» ընկերության հայաստանյան մասնաճյուղի քասթինգի տնօրենը։ 2013 թվականից աշխատում է Երևանի Հակոբ Պարոնյանի անվան երաժշտական կոմեդիայի պետական թատրոնի դերասանուհի, 2016 թվականից զբաղեցնում է Վանաձորի Հովհաննես Աբելյանի անվան պետական դրամատիկական թատրոնի տնօրենի պաշտոնը։


== Դերեր ==


=== Ներկայացումներ ===


=== Ֆիլմեր ===


=== Հեռուստասերիալներ ===


== Մասնակցություն միջազգային թատերական փառատոների ==
Երևանի «Արմմոնո» (2012 թվական, 2015 թվական)
Քիշնևի «Մոլդֆեստ» (2013)
Սանկտ Պետերբուրգի «Встречи в России» (2014)
«Թատերական Լոռի» (2014 թվական, Վարդուհի Վարդերեսյանի անվան մրցանակ)
Երուսաղեմի «Վերտիկալ» (2015) Հաննովերի «Կամուրջ» (2015)
Վառնայի «Към звездите» (2015)
Գերմանիայի Քիլ քաղաքում կայացած «Թեսպիս» միջազգային հոբելյանական փառատոն (2016)


== Մրցանակներ ==
ՀՀ մշակույթի նախարարության ոսկե մեդալ, 2016
Նելլի Շահնազարյանի «Շատերից մեկը» ներկայացման մեջ Սիրունի դերակատարման համար՝ ՀԹԳՄ «Արտավազդ» մրցանակ, «Տարվա լավագույն դերասանուհի»


== Ծանոթագրություններ ==
Ռոգովկա (գյուղ, Վալկիի շրջան)

Անվան այլ կիրառումների համար տե՛ս՝ ՌոգովկաՌոգովկա (ուկրաիներեն՝ Рогівка), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1750 թվականին։
2001 թվականի տվյալներով Ռոգովկա գյուղում բնակվում էր 194 մարդ։ Բնակավայրը զբաղեցնում է 6,43 կմ² տարածք։ Բնակչության խտությունը կազմում էր 30,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օմուտնայա (Վյատկայի վտակ)

Օմուտնայա (ռուս.՝ Омутная), գետ Ռուսաստանում, հոսում է Օմուտինսկի շրջանում, Կիրովի մարզում։ Գետաբերանը տեղակայված է Վյատկի գետի ձախ ափին՝ 1233 կմ հեռավորության վրա։ Գետի երկարությունը 56 կմ է։
Գետի ակունքը գտնվում է Վերին Կամայի բարձունքում Ուդմուրտիեյ սահմանի մոտակայքում, 8 կմ հարավ-արևելք Ստրուգովսկի գյուղում, Օմուտինսկ քաղաքից 22 կմ հարավ-արևելք։ Գետը հոսում է հյուսիս-արևելք անմարդաբնակ անտառային վայրում։

Ջրային օբյեկտի, պետական ջրային գրանցման կոդը - 10010300212111100029829
Հիդրոլոգիական ուսումնասիրությունների կոդը - 111102982
Ավազանի կոդը - 10.01.03.002
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հարթլենդի կամուրջ

Հարթլենդի կամուրջ (անգլ.՝ Hartland Bridge), գտնվում է Կանադայի Նյու Բրանսուիկ նահանգի Հարթլենդ քաղաքում։ 391 մետր երկարությամբ համարվում է աշխարհի ամենաերկար ծածկված կամուրջը։ Հատում է Սենտ Ջոն գետը Հարթլենդից մինչև Սոմերվիլ, Նյու Բրանսուիկ, Կանադա։ Հենքը բաղկացած է յոթ փոքրիկ Howe Truss կամուրջներից, որոնք միացել են վեց ծովապատներշներով։


== Պատմություն ==

Մինչև կամրջի կառուցումը Սենտ Ջոն գետն անցնելու միակ ճանապարհը լաստանավի միջոցով էր։ Կամրջի կառուցման պլաններն ու առանձնահատկությունները մտահղացել են 1898 թվականին, և կամուրջը կառուցվել է 1901 թվականին` Հարթլենդ Բրիջ ընկերության կողմից։ 1901 թվականի մայիսի 13-ին դոկտոր Էստեյն առաջին մարդն էր, որն անցավ կամուրջը, նախքան նախատեսված բացումը, քանի որ ստիպված էր արձագանքել արտակարգ իրավիճակների զանգին։ Աշխատողները կամրջի վրա տեղադրեցին շերտաձողեր, որպեսզի նա կարողանար քշել կամրջի վրայով։ Կամուրջը վերջապես բացվեց 1901 թվականի հուլիսի 4-ին Ջասթիս Մաքքոուանի կողմից 2000 մարդու ներկայությամբ։ Այն ֆինանսավորվել է տուրքերի հաշվին, մինչև 1906 թվականի մայիսի 1-ին նահանգային կառավարությունը ձեռք բերեց այն։ Ի սկզբանե կամուրջը ծածկված չէր կառուցվել։
1907 թվականի հրդեհն այրել է կամրջի որոշ կառույցներ և գրեթե ոչնչացրել վճարների գանձման տնակը։
1920 թվականի ապրիլի 6-ին գետի սառույցի պատճառով փլուզվեց կամրջի երկու սյունամեջերը։ Կառույցը վերաբացվել է 1922 թվականին, վերականգնման շինարարության ավարտից հետո, որի ընթացքում կամուրջը ծածկվել է, չնայած որոշ տեղական ընդդիմության առարկություններին։ Փայտե ծովապատնեշները նույնպես վերածվեցին բետոնե ծովապատնեշների։
1945 թվականին կամրջին ավելացվել է հետիոտնային անցուղի։ 1966 թվականին վանդալները փորձել են այրել կամուրջը։ 1970 թվականին ծանր բեռնատարներին արգելեցին անցնել կամուրջը։ 1980 թվականին կամուրջն ընդգրկվել է Կանադայի պատմական նշանակության հուշարձանների ցանկում, 1999 թվականին՝ Նահանգային պատմական նշանակության հուշարձանների ցանկում։


== Ծանոթագրություններ ==
Էդ Բեգլի

Վիքիպեդիայում կան հոդվածներ  Բեգլի ազգանունով այլ մարդկանց մասին:Էդ Բեգլի անվանումը կարող է վերաբերվել`

Էդ Բեգլի Ավագ - ամերիկացի դերասան, Օսկարի դափնեկիր (1901-1970)
Էդ Բեգլի Կրտսեր - ամերիկացի դերասան, շրջակա միջավայրի պաշտպան (1949-)
Յանտալ (քաղաքատիպ ավան)

Անվան այլ կիրառումների համար տե՛ս՝ Յանտալ (այլ կիրառումներ)Յանտալ (ռուս.՝ Янталь), քաղաքատիպ ավան Ռուսաստանի Իրկուտսկի մարզի Ուստ-Կուտսկի շրջանի կազմում։
Բնակչությունը 2010 թվականին գրանցված տվյալներով կազմում էր 1792 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆորկիա

Ֆորկիա  (իտալերեն՝ Forchia), կոմունա Իտալիայի Կամպանիա մարզի Բենևենտո գավառում։
Բնակչությունը կազմում է 1116 մարդ, բնակչության խտությունը կազմում է 223 մարդ/կմ²։ Զբաղեցնում է 5 կմ² մակերես տարածք։ Փոստային ինդեքս՝ 82011, հեռախոսային կոդ՝ 0823։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Կարպիս Ճանճիկյան

Կարպիս Ճանճիկյան (հունվարի 6, 1920(1920-01-06), Սամաթիա, Ֆաթիհ, Ստամբուլ, Օսմանյան կայսրություն - փետրվարի 26, 1946(1946-02-26), Ստամբուլ, Թուրքիա), հայ բանաստեղծ։
Սովորել է Կ. Պոլսի Սահակ-Նունյան, իտալական և Կեդրոնական վարժարաններում՝ ընդհատումներով։ Աշակերտական տարիներին խմբագրել է «Արաքս» խմորատիպ հանդեսը։ Հյուծախտը ստիպում է հեռանալ դպրոցից 1943 թվականին։ 1942 թվականին հրատարակել է (Հայկազուն Գալուստյանի հետ) թուրքերեն բանաստեղծությունների «Պալքըս» գրքույկը։ Հայերեն բանաստեղծությունները լույս են տեսնում մամուլում, Բագրատ Թևյանի «Պատկեր»-ում՝ առաջինը 1939 թվականին, Արաքս Սողոմոն ծածկանունով։ Հետագա տարիներին՝ Ավետիս Ալիքսանյանի «Պատկեր» պարբերականում, «Նոր օր» շաբաթաթերթում և «Ժամանակ» օրաթերթում։ Մահվանից հետո նրա մի շարք անտիպ բանաստեղծություններ լույս են տեսել «Այսօր», «Ճառագայթ» շաբաթաթերթերում և «Ժամանակ» օրաթերթում։
1950 թվականին լույս է տեսել հայերեն բանաստեղծությունների ժողովածու («Օրէ օր»)։ 1990 թվականին Ռուբեն Մաշոյանի խմբագրությամբ Ստամբուլում հրատարակվել է «Կարպիս Ճանճիկյանի հետքերով» գիրքը, որը պարունակում է Կարպիս Ճանճիկյանի հայերեն և թուրքերն անտիպ և լույս տեսած բոլոր գործերը, ինչպես նաև՝ թուրքերեն բանաստեղծությունների հայերեն թարգմանությունները։


== Երկեր ==
Սփյուռքահայ բանաստեղծություն (ժող.), Երևան, 1981։


== Աղբյուրներ ==
Ով ով է. Հայեր. Կենսագրական հանրագիտարան, հատոր 2, Ե., ՀՀՀ, 2007, էջ 6։
(3063) Մախաոն

(3063) Մախաոն (անգլ.՝ Makhaon), աստերոիդ Յուպիտերի տրոյացիներից։ Հայտնաբերվել է 1983 թվականի օգոստոսի 4-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 5,197709 ա. մ., առավելագույնը մոտենում է 4,8879 ա. մ. հեռավորության վրա և հեռանում 5,5075 ա. մ.։ Արեգակի շուրջ մեկ ամբողջական պտույտ է կատարում 4328,29 երկրային օրվա ընթացքում, իր ուղեծրով շարժվելով միջինում 0,083174 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,17° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3063) Մախաոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(2234) Շմադել

(2234) Շմադել (անգլ.՝ Schmadel), աստերոիդ աստերոիդների հիմնական գոտում։ Հայտնաբերվել է 1977 թվականի ապրիլի 27-ին Հանս-Էմիլ Շուստերի կողմից Լա Սիլյայում։
Միջին հեռավորությունը Արեգակից կազմում է 2,699787 ա. մ., առավելագույնը մոտենում է 2,1573 ա. մ. հեռավորության վրա և հեռանում 3,2423 ա. մ.։ Արեգակի շուրջ մեկ ամբողջական պտույտ է կատարում 1620,29 երկրային օրվա ընթացքում, իր ուղեծրով շարժվելով միջինում 0,222183 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,23° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2234) Շմադել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գալինալ

Գալինալ (իսպ.՝ Gallinal), բնակավայր Ուրուգվայի արևմտյան մասում, Պայսանդու դեպարտամենտում։


== Աշխարհագրություն ==
Տեղակայված է դեպարտամենտի հյուսիսային մասում, № 26 մայրուղուց 15 կմ հյուսիս։


== Բնակչություն ==
Բնակչությունը ըստ 2011 թվականի տվյալների կազմում է՝ 700 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==


== Արտաքին հղումներ ==
Instituto Nacional de Estadística: Plano de la localidad de Arévalo Archived 2013-03-09 at the Wayback Machine.
Փոքր Զաբ

Փոքր Զաբ (արաբ․՝ الزاب الاسفل ‎‎), գետ Իրանում և Իրաքում, Տիգրիսի ձախ վտակը։ Երկարությունը 456 կիլոմետր է, ավազանը՝ 19,4 հզ․ քառակուսի կիլոմետր։ Սկիզբ է առնում Քրդստանի լեռնաշղթայից։ Ջրի միջին ծախսը ստորին հոսանքում 219 խորանարդ մ/վ է, հորդացումների ժամանակ՝ մինչև 3–3, 5 հզ խորանարդ մ/վ։ Ջրերն օգտագործվում են ոռոգման համար։
Օլբերի

Օլբերի (անգլ.՝ Albury), քաղաք Ավստրալիայում՝ Նոր Հարավային Ուելս նահանգում։


== Պատմություն ==
Օլբերիում հայտնված առաջին եվրոպացիները եղել են Համիլթոն Յումը և Ուիլիամ Հովելը։ Արշավախմբի ժամանակ նրանք այստեղ էին ժամանել 1824 թվականի նոյեմբերի 16-ին Մուրեյ գետով՝ այդ տեղը նշելով իրենց քարտեզներում որպես «Հատման կետ»։


== Աշխարհագրական տվյալներ ==
Օլբերին գտնվում է Նոր Հարավային Ուելս և Վիկտորիա նահանգների սահմանին։ 
Վիկտորիայի նահանգում գտնվող Ուոդոնգա քաղաքի հետ միասին կազմում  Օլբերի-Ուոդոնգա կոնգլոմերատը 101 842 բնակչությամբ: Քաղաքի հարավային կողմով հոսում է Մուրեյ գետը։ Քաղաքի հյուսիսարևմտյան մասում կա օդանավակայան։ Այստեղ կա հուշարձան, որը տեղադրվել է Douglas DC-2 ինքնաթիռի նիդերլանդական անձնակազմի պատվին, որը 1934 թվականին Մաքրոբերտսոնի մրցանակի համար անցկացվող մրցույթում զբաղեցրել է երկրորդ տեղը: Բնակավայրի միջով անցնում են Յում և Ռիվերայնա ավտոճանապարհները։
Օլբերին մտնում է Ռիվերայնի գյուղատնտեսական տարածաշրջանի կազմի մեջ։


== Կլիմա ==
Օլբերիի կլիման տաք բարեխառն է՝ սառը խոնավ ձմեռներով և շատ տաք, հիմնականում չոր ամառներով։ Ըստ Կյոպպենի դասակարգման՝ Օլբերին ունի խոնավ մերձարևադարձային կլիմա (Cfa), բայց ունի միջերկրական կլիմայի տենդենցներ (Csa)։


== Ծանոթագրություններ ==


== Գրականություն ==
Fischer, Tim (2005)։ «Forward»։  in Marsh, Bill 'Swampy'։ Great Australian Railway Stories։ ABC Books
Երևանի հաստոցաշինական գործարան

Երևանի Տեր-Ավետիքյան եղբայրների անվան հաստոցաշինական գործարան, ՀՀ արդյունաբերության և առևտրի նախարարության ձեռնարկություն։ Ստեղծվել է 1905-ին, 1893-ին Տեր-Ավետիքյան եղբայրների նախաձեռնությամբ կառուցված հիդրավլիկ մամլիչներ, պոմպեր, ջեռուցման կաթսաներ արտադրող թուջաձուլական մեխանիկական արհեստանոցի հիմքի վրա։ Առաջին ձուլվածքը թողարկվել է 1930-ին, իսկ հաստոց՝ 1945-ից։ 1996-ին սեփականաշնորհվել է, վերածվել «Երևանի հաստոցաշինական ԱՄ» ՓԲԸ-ի։ Արտադրում է խառատապտուտակահան, հատուկ և սեղանի գայլիկոնող, թվածրագրային խառատային հաստոցներ։
Առնհեմ

Առնհեմ (հոլ.՝ Arnhem ( արտասանություն)), համայնք Նիդերլանդների Խելդերլանդ մարզում։ Տարածքը 98,25 կմ² է, բնակչությունը՝ 148.320 (2011 թ.)։ Մեկ շնչի տարեկան միջին եկամուտը 12.800 եվրո է։

ռ
Սոն (Արդենների գավառ)

Սոն (ֆր.՝ Son), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 94 մարդ, բնակչության խտությունը` 10.41 մարդ/կմ²։ Բնակավայրը զբաղեցնում է 9.03 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ հյուսիս-արևելք, Շալոն ան Շամպայն քաղաքից 70 կմ հյուսիս, Շառլվիլ Մեզիեր քաղաքից 38 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 63 աշխատունակ (15-64 տարեկան) բնակիչ, որոնցից ակտիվ էին 38-ը, իսկ ոչ ակտիվները` 25։ Ակտիվության ցուցանիշը կազմում է 60,3 %։ 38 աշխատունակ մարդկանցից աշխատել է 34 անձ (24 տղամարդ և 10 կին)։ Գործազուրկ են եղել 4 անձ (1 տղամարդ և 3 կին)։ 25 անաշխատունակներից 6-ը եղել են աշակերտներ կամ ուսանողներ, 12-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալագյոզյան

Ալագյոզյան, հայկական ազգանուն։


== Ազգանունը կրողներ ==
Ռաֆայել Գրիգորի Ալագյոզյան (1934-1981), կաթնագործության բնագավառի գիտնական։


== Տես նաև ==
Ալակյոզյան


== Ծանոթագրություններ ==
Օրհնյալ է Ռուսաստանի և Հայաստանի ժողովուրդների դարավոր բարեկամությունը

«Օրհնյալ է Ռուսաստանի և Հայաստանի ժողովուրդների դարավոր բարեկամությունը» (ռուս.՝ «Благословенна в веках дружба народов России и Армении», հեղինակային անվանումը՝ «Միացյալ  խաչ»), Հայաստանի և Ռուսաստանի քրիստոնյա ժողովուրդների բարեկամության հուշարձան Ռուսաստանի Դաշնության մայրաքաղաք Մոսկվայում։ Հուշարձանը  ներկայացնում է հայ և ռուս ժողովուրդները խորհրդանշող երկու կանանց, որոնք գլուխ են խոնարհել ընդհանուր հավատի խորհրդանիշ խաչի առջև և այդ խոնարհումով միաժամանակ պաշտպանում են խաչը։ Գրանիտե հուշարձանի հեղինակներն են Ֆ. և Վ. Սողոյանները։


== Պատմություն ==
Հուշարձանը 1997 թվականին Մոսկվային է նվիրել Հայաստանը՝ քաղաքի 850-ամյա հոբելյանի առթիվ։ Արձանը տեղադրվել է Մոսկվայի կենտրոնում՝ Նիկիտյան դարպասների հրապարակում և դարձել է հայ և ռուս ժողովուրդների բարեկամության խորհրդանիշ։ Այն բացվել է 1997 թվականի օգոստոսի 29-ին։ Պատվանդանի վրա փորագրված է. 

Պատվանդանի փորագրությունն ընտրել և օրհնել է Համայն Ռուսիո պատրիարք Ալեքսի Երկրորդը։
Հուշարձանի կառուցումը հովանավորել են մոսկվայաբնակ Սերգեյ Համբարձումյանը և Մակար Նահապետյանը։
2013 թվականի դեկտեմբերի 2-ին Երևանի Օղակաձև զբոսայգու Մոսկովյան-Նալբանդյան-Իսահակյան փողոցներով պարփակված տարածքում հանդիսավորությամբ բացվել է նույն հուշարձանի կրկնօրինակը, որը Երևանում կոչվում է հեղինակային անունով՝ «Միացյալ խաչ»։


== Ծանոթագրություններ ==


== Հղումներ ==
«Памятник Благословенна в веках дружба народов России и Армении»։ www.mosgid.ru։ Վերցված է 2014-07-20
Մաուրո Տասսոտտի

Մաուրո Տասսոտտի (իտալերեն՝ Mauro Tassotti, հունվարի 19, 1960(1960-01-19), Հռոմ, Իտալիա), իտալացի նախկին պրոֆեսիոնալ ֆուտբոլիստ (պաշտպան), ֆուտբոլային մարզիչ։ Միլան ակումբի մարզչի օգնականն է։
17 տարի խաղացել է իտալական Միլան ակումբում՝ թիմի հետ հաղթելով 17 գլխավոր տիտղոսներ, որոնց թվում՝ 5 սկուդետտո և 3 Չեմպիոնների Լիգա։
4 տարի (1997 - 2001) մարզել է նույն ակումբի երիտասարդական թիմը։


== Արտաքին հղումներ ==
Տասսոտտիի վիճակագրությունը National-Football-Teams.com կայքում
Տասսոտտիի պրոֆիլը figc.it կայքում Archived 2014-02-02 at the Wayback Machine.


== Ծանոթագրություններ ==
Օլիաստրա (գավառ)

Օլիաստրա (իտալերեն՝ provincia dell'Ogliastra), (սարդ.՝ provìntzia de s'Ogiastra), գավառ Իտալիայի Սարդինիա ինքնավար մարզի արևելյան հատվածում։ Օլիաստրան Սարդինիայի առաջատար պրովինցիան է։ Այն տարածաշրջանում ունի ամենափոքր բնակչությունը՝ 57642 բնակիչ։ Մեկ քառ. կմ-ում բնակչությունը հասնում է 31.08-ի։ Նախագահը Բրունո Պիլիան է։ Այն գրեթե համապատասխանում էր միջնադարյան Աուգլիաստրային։ Գավառն ունի 26 կոմունա։
Օլիաստրա պրովինցիան ունեցել է երկու մայրաքաղաք` Տորտոլին և Լանուզեին։ 2012 թվականի մայիսի 6-ին Սարդինիայի տարածաշրջանային հանրաքվեում տեղի ունեցավ որոշ պրովինցիաների վերացման և մի շարք այլ հարցերի վերաբերյալ ժողով։ Այդ գավառների վերափոխման կամ վերացման առաջարկը հավանության է արժանացել 2012 թվականի մայիսի 24-ին Սարդինիայի տարածաշրջանային խորհրդի կողմից։ Դրա շնորհիվ Օլիաստրային հանձնարարվեց ստեղծել նոր վարչական մարմին կամ վերացնել 2013 թվականի մարտի 1-ին ընդունած որոշումը, սակայն սահմանադրական փոփոխությունների այս ժամկետը երկարացվել է մինչև 2013 թվականի հուլիսի 1-ը։ 2013 թվականի հունիսի 28-ին թիվ 15 մարզային օրենքի համաձայն՝ գավառին թույլատրվեց շարունակել գործունեությունը։
Գավառը հյուսիսից սահմանակից է Կալիարիին, իսկ հարավից Նուորո պրովինցիային։ Օլիաստրան հիմնադրվել է 2001 թվականին, երբ երկու անգամ ավելացվեց սարդինյան գավառների թիվը։ Այն ընդգրկում է Ֆլումենդոսա գետը և Բասո Ֆլումենդոսայի լիճը, ինչպես նաև Գեննարգենտու ազգային պարկը։ Օլիաստրա անունն առաջացել է գավառի ձիթենու ծառերի անվանումից, որը հայտնի է որպես olivastri։ Այն տեղակայված է Տիրենյան ծովում։


== Բնակչություն ==
Գավառի ամենամեծ մունիցիպալիտետներն են`


== Քաղաքականություն ==


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Օլիաստրա գավառի պաշտոնական կայք Archived 2012-09-14 at the Wayback Machine.
Մյաելոոգա

Մյաելոոգա (էստ․՝ Mäelooga), գյուղ Էստոնիայի Վալգամաա նահանգի Պալուպեռա շրջանում։
2011 թվականի տվյալներով գյուղում բնակվում էր 51 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արթինգտոն

Արթինգտոն (անգլերեն՝ Arthington, Liberia), փոքր քաղաք Լիբերիայի արևմուտքում։ Քաղաքը գտնվում է Մոնտսերադո երկրամասի Գրեյթր Մոնրովիա շրջանում։ Լիբերիայի 22-րդ նախագահ Չարլզ Թայլորը ծնվել է հենց այս քաղաքում։ Բնակչությունը կազմում է 650 մարդ՝ 2000 թ.-ի տվյալներով։
Հուշարար-Միություն

Հուշարար-Միություն (արևմտահայերեն՝ Յուշարար-Միութիւն), տեղեկատու ամսաթերթ։ ՀԲԸՄ կենտրոնական վարչության պաշտոնաթերթ։ Լույս է տեսնում 1961 թվականից, Նյու Յորքում։ Ստեղծվել է «Միություն» և «Հուշարար» պարբերականների միավորումով։ Խմբագիր՝ Ա. Փոլատյան (1961-1990 թթ.), 1990 թվականից՝ խմբագրական խորհուրդ։


== Գործունեություն ==
«Հուշարար միություն»-ը (ինչպես ժամանակին «Միությունը» և «Հուշարարը») աջակցում էր ՀԲԸՄ-ի գործունեությանը, լուսաբանում միության և նրա մասնաճյուղերի ձեռնարկումները։ Հրատարակում է ՀԲԸՄ-ի ընդհանուր ժողովների արձանագրություններ, ելույթներ, հանգանակությունների ցուցակներ, սփյուռքահայ մշակութային կյանքի մասին տեղեկություններ, հայկական կրթական հաստատությունների գործունեության վերաբերյալ նյութեր և այլն։ Տպագրվել է Ա. Չոպանյանի, Պ. Նուպարի, Ֆ. Նանսենի, Ս. Գարակյոզյանի, Ա. Մանուկյանի և այլոց նամակները, գրագրություններ Սովետական Հայաստանի զանազան հաստատությունների հետ, թղթակցություններ հայրենիքից։ Կարևոր տեղ է հատկացրել 1946—1948 թվականների հայրենադարձությանը, արձագանքել ետպատերազմյան տարիներին սփյուռքահայությանը հուզող իրադարձություններին։ «Հուշարար միություն»-ում աշխատակցել են Բ. Նուրիկյանը, Մ. Թիրյաքյանը, Հ. Անտոնյանը, Ա. Նազարը, Ա. Մանվելյանը, Լ. Զ. Սյուրմելյանը, Զ. Գալեմքյարյանը, Ա. Պետիկյանը, Ավետիս Քեյը, Պետրոս Կյոլճիկը, Գ. Սարաֆյանը, Շահան Նաթալին, Դ. Միրագենցը, Ա. Թերզիպաշյանը, Լ. Կերտանը և ուրիշներ։ Տպագրել է նաև Հովհաննես Թումանյանի, Վահան Թեքեյանի, Ավետիք Իսահակյանի, Դանիել Վարուժանի, Եղիշե Չարենցի, Հովհաննես Շիրազի, Պարույր Սևակի և այլոց ստեղծագործություններ։ «Հուշարար»-ը 1927 թվականից ունեցել է անգլերեն էջ, 1947 թվականից՝ «Hoosharar» բաժին, որը 1952 թվականից լույս է տեսնում որպես առանձին պարբերական (խմբագիրներ՛ Մ. Հովսեփյան, Ա. Գույումճյան, Վ. էքսերճյան, Ս. Թովմասյան, Ռ. Սարյան, Պ. Նորհատք)։
Վիկտորիա (այլ կիրառումներ)

Վիկտորիա կամ Վիկտորյա անունը կարող է ունենալ հետևյալ կիրառումները՝


== Անձնանուն ==
Վիկտորյա — կնոջ անձնանուն է, ծագել է լատիներեն «victoria» - «հաղթանակ» բառից։


== Հայտնի անձինք ==
Վիկտորյա թագուհի (1819-1901) — Մեծ Բրիտանիայի թագուհի 1837 թվականից։ Հաննովերյան դինաստիայի վերջին ներկայացուցիչը։ 1876 թվականին հռչակվել է Հնդկաստանի կայսրուհի։ Նրա անունով են կոչվել մի շարք քաղաքներ, գետեր, լճեր, կղզիներ և տարածքներ։
Վիկտորյա (Ֆրիդրիխ III-ի կինը) (1840-1901) — Մեծ Բրիտանիայի արքայադուստր և Գերմանիայի կայսրուհի, Վիկտորիա թագուհու դուստրը Վիլհելմ II-ի մայրը։
Ավգուստա Վիկտորյա (1858-1921) (գերմ.՝ Auguste Viktoria Friederike Luise Feodora Jenny) — Գերմանիայի կայսրուհի, Պրուսիայի թագուհի, Վիլհելմ II-ի կինը։
Վիկտորյա (ծնվ. 1977) — Կարլ XVI Գուստավի դուստրը, շվեդական գահի ժառանգորդը։
Սելեզ Վիկտորյա — Hellsing անիմեի գլխավոր հերոսուհիներից մեկը։


== Դիցաբանական ==
Վիկտորյա (աստվածուհի) — հաղթանակի աստվածուհին էր հին հռոմեական պանթեոնում։


== Աստղագիտության մեջ ==
12 Վիկտորիա — աստերոիդ է, որի ուղեծիրը անցնում է Մարսի և Յուպիտերի միջև։


== Աշխարհագրության մեջ ==
Վիկտորիա - Գրենադայի փոքր քաղաքներից
Վիկտորիա (լիճ), Վիկտորիա Նյանզա Ուկերևե (անգլ.՝  Victoria Nyanza ) — լիճ է արևելյան Աֆրիկայում, Տանզանիայի, Քենիայի և Ուգանդայի միջև։
Վիկտորիա (գետ) — գետ է Ավստրալիայի հյուսիսում։
Վիկտորիա (նահանգ) - նահանգ է Ավստրալիական միության հարավ արևելքում։
Վիկտորիա (Կամերուն) — քաղաք է Կամերունում Կամերուն լեռան ստորոտին։
Վիկտորիա (Կանադա) — քաղաք և նավահանգիստ է Կանադայում, Վանկուվեր կղզու հարավ արևելքում։
Պորտ-Վիկտորիա — Սեյշելյան Կղզիների հանրապետության մայրաքաղաքը։
Վիկտորիա (ջրվեժ) (անգլ.՝  Victoria Falls ) — աշխարհի խոշորագույն ջրվեժներից է, գտնվում է հարավային Աֆրիկայում, Զամբեզի գետի վրա։
Վիկտորիա — Կանադական Արկտիկական կղզեխմբի ամենախոշոր կղզին։
Վիկտորիա — կղզի է Ռուսական Արկտիկայի ծայր արևմուտքում՝, Բարենցի ծովում՝ Ֆրանց Իոսիֆի երկրի և Շպիցբերգենի միջև։
Վիկտորիա դե լաս Տունաս (Լաս Տունաս) — քաղաք է Կուբայում։
Վիկտորիա Մեծ Անապատ (անգլ.՝ Great Victoria Desert  ) — ավազոտ անապատ է Ավստրալիայի հարավում։
Վիկտորիա Նեղոս (անգլ.՝  Victoria Nile ) — Նեղոս գետի անվանումը Ուգանդայում, Վիկտորիա լճից դուրս գալու վայրից մինչև Մոբուտու Սեսե Սեկո լիճը։
Վիկտորիայի երկիր (անգլ.՝ Victoria Land ) — տերիտորիա է Անտարկտիդայում։
Վիկտորիա - ավան, Ուկրաինայի Դոնեցկի մարզի Շախտյորսկի քաղաքային խորհրդում
Վիկտորիա - գյուղ, Ուկրաինայի Պոլտավայի մարզի Պրիյատինի շրջանում


== Նավեր ==
Վիկտորիա — նավ է, որով կատարվել է աշխարհում առաջին շուրջերկրյա ճանապարհորդությունը։
Վիկտորիա (անգլ.՝ HMS Victory ) — անգլիական առագաստանավ է։


== Կենսաբանության մեջ ==
Վիկտորիա — մեծ լողացող տերևներով ջրային բույս է։
Վիկտորիա — լայն տարածում ունեցող ելակի (անգլ.՝ strawberry ) տեսակ է։


== Այլ ==
Վիկտորիական դար — Վիկտորյա թագուհու տիրապետության ժամանակաշրջանը, որը կիրառվել է XIX դարի արվեստը, կենցաղն ու բարքերը բնորոշելու համար։
Վիկտորիա — ռուսական առևտրական ցանց է։
Վիկտորիա (անգլ.՝ Victoria ) — համակարգչային ծրագիր է։
Վիկտորիա — «Paradox Interactive» ընկերության մշակած համակարգչային խաղ է։
Գոգմաչաուրի

Գոգմաչաուրի (վրաց.՝ გოგმაჩაური), գյուղ Վրաստանում։ Գտնվում է Աջարիայի Ինքնավար Հանրապետության Քոբուլեթի շրջանում։


== Դիրք ==
Գտնվում է ծովի մակարդակից 380 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 53 մարդ։


== Ծանոթագրություններ ==
Մարթա (օպերա)

Անվան այլ կիրառումների համար տե՛ս՝ Մարթա (այլ կիրառումներ)«Մարթա, կամ Ռիչմոնդյան տոնավաճառ» (գերմ.՝ Martha oder Der Markt zu Richmond), գերմանացի երգահան Ֆրիդրիխ ֆոն Ֆլոտովի ռոմանտիկ-կատակերգական օպերա (1847) չորս գործողությամբ։ Լիբրետոյի հեղինակը Վիլհելմ Ֆրիդրիխն է (իսկական անունը՝ Ֆրիդրիխ Վիլհելմ Ռիզեի)։ Օպերայի առաջնախաղը տեղի է ունեցել Վիեննայի Կերնտներտոր թատրոնում 1847 թվականի սեպտեմբերի 25-ին։ Օպերայի տևողությունը մոտ 2,5 ժամ է։


== Ստեղծման պատմություն ==
Օպերայի սյուժեն հիմնված է «Լեդի Հարիեթ» («Lady Harriette ou La Servante de Greenwich», 1844) մնջախաղ-բալետի վրա, որն ստեղծվել է Վ. դը Սեն Ժորժի սցենարով։
«Մարթայի» առաջնախաղը տեղի է ունեցել 1847 թվականի սեպտեմբերի 25-ին Վիեննայի Կերնտներտոր թատրոնում։


== Գործող անձինք ==
Լեդի Հարիեթ (Harriet Durham), թագուհու պալատական ազնվական օրիորդ (սոպրանո)
Նենսի (Nancy), նրա մտերմուհին (մեցցո սոպրանո)
Լորդ Տրիստան Միկլֆորդ (Tristan Mickleford), նրա զարմիկը (բաս)
Լիոնել (Lyonel) (տենոր)
Պլումքեթ (Plumkett), հարուստ ագարակատեր (բարիտոն)
Դատավոր (բաս)
Երգչախումբ. աղջիկներ, սպասավորներ, ագարակատերեր, որսորդներ։


== Աղբյուրներ ==
Amadeus Almanac, accessed 31 August 2008
Kobbé, Gustav (1935). The Complete Opera Book. Covent Garden, London: Putnam. Լսել օպերան
Lawrence, Vera Brodsky (1995). Strong on Music: The New York Musical Scene in the Days of George Templeton Strong. Volume II. Reverberations 1850–1856. Chicago: The University of Chicago Pres. ISBN 978-0-226-47011-5.
Loewenberg, Alfred (1978). Annals of Opera 1597–1940 (third edition, revised). Totowa, New Jersey: Rowman and Littlefield. ISBN 978-0-87471-851-5.
Walsh, T. J. (1981). Second Empire Opera: The Théâtre Lyrique Paris 1851–1870. New York: Riverrun Press. ISBN 978-0-7145-3659-0.


== Արտաքին հղումներ ==
Օպերայի լիբրետոն (գերմ.)